ai4bharat/Pralekha huggingface dataset:
মৎস্য ও পশু পালন এবং দুগ্ধশিল্প মন্ত্রক
কোভিড-১৯ মহামারীর প্রভাব
নতুনদিল্লি, ১৫ই সেপ্টেম্বর,২০২০
মৎস্য পালন দপ্তর, মৎস্য ও পশু পালন এবং দুগ্ধ শিল্প মন্ত্রক কোভিড-১৯ মহামারীর প্রেক্ষিতে দেশ জুড়ে লকডাউনের জন্য মৎস্য পালনকে বিরূপ প্রতিক্রিয়া থেকে রক্ষা করতে রাজ্য ও কেন্দ্র শাসিত অঞ্চলগুলিকে একটি নির্দেশিকা জারী করেছিল। এই নির্দেশিকা অনুসারে লকডাউনের সময় মাছ, চিংড়িকে পরিবহণের নিষেধাজ্ঞা থেকে ছাড় দিতে বলা হয়েছে। এ ছাড়া মাছ ও মৎস্য সম্পদ, মাছের পোনা নিয়ে মাছচাষী সহ বাণিজ্যিক প্রতিষ্ঠান গুলি যাতে এক জায়গা থেকে অন্য জায়গায় যেতে পারে তার জন্য ব্যবস্থা করতে বলেছিল। ১০ই এপ্রিল কেন্দ্রীয় স্বরাষ্ট্র মন্ত্রকের নির্দেশিকা অনুসারে, মাছ ধরা, মাছ চাষের জন্য যাবতীয় কাজে যারা জড়িত, তাঁদের সব ধরণের কাজের অনুমতি দেওয়া হয়। এছাড়াও কোভিড-১৯ এর পর আত্মনির্ভর ভারত অভিযানের আওতায় মৎস্য পালন দপ্তর, মৎস্য ও পশু পালন এবং দুগ্ধ শিল্প মন্ত্রক প্রধানমন্ত্রী মৎস্য সম্পদ যোজনা নামে একটি ফ্ল্যাগশিপ প্রকল্পর সূচনা করেছে। এই প্রকল্প রূপায়নে ২০২০-২১ থেকে ২০২৪-২৫ অর্থবর্ষে ২০ হাজার ৫০ কোটি টাকা বিনিয়োগ করা হবে।
এক প্রশ্নের লিখিত জবাবে মৎস্য ও পশু পালন এবং দুগ্ধ শিল্প মন্ত্রকের প্রতিমন্ত্রী শ্রী প্রতাপ চন্দ্র সারেঙ্গী এই তথ্য জানিয়েছেন।
(CG/CB
প্রধানমন্ত্রীরদপ্তর
প্রধানমন্ত্রী নতুন দিল্লিতে কেন্দ্রীয় মন্ত্রী শ্রী সর্বানন্দ সোনওয়ালের বাসভবনে বিহু উদযাপন অনুষ্ঠানে যোগ দেন
নতুন দিল্লি, ২৩ এপ্রিল, ২০২২
প্রধানমন্ত্রী শ্রী নরেন্দ্র মোদী নতুন দিল্লিতে কেন্দ্রীয় মন্ত্রী শ্রী সর্বানন্দ সোনওয়ালের বাসভবনে বিহু উদযাপন অনুষ্ঠানে যোগ দেন।
এক ট্যুইটে প্রধানমন্ত্রী বলেছেন, "আমার মন্ত্রিসভার সহকর্মী @sarbanandsonwal জীর বাসভবনে প্রাণবন্ত বিহু উদযাপন অনুষ্ঠানে সামিল হয়েছি। আসামের এই প্রাণবন্ত সংস্কৃতির জন্য ভারত গর্বিত।"
CG/BD/AS/
(
স্বাস্থ্যওপরিবারকল্যাণমন্ত্রক
কোভিড-১৯ টিকাকরণ সম্পর্কে সর্বশেষ তথ্য
নতুন দিল্লি, ১৪ আগস্ট, ২০২১
কেন্দ্রীয় সরকার রাজ্য ও কেন্দ্রশাসিত অঞ্চলগুলিকে কোভিড টিকা সরবরাহ অব্যাহত রেখেছে। কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করেছে। সর্বজনীন টিকাকরণের নতুন পর্যায় ২১ জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরও বেশি পরিমাণ টিকা সরবরাহ করার জন্য নতুন নতুন পরিকল্পনা করা হচ্ছে, যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করেছে, প্রতি মাসে তার ৭৫ শতাংশ কেন্দ্র সংগ্রহণ করেছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
এপর্যন্ত রাজ্য ও কেন্দ্রশাসিত অঞ্চলগুলিকে ৫৫ কোটি ৭৩ লক্ষ ৫৫ হাজার ৪৮০টি ডোজ সরবরাহ করেছে। আজ সকাল ৮টা পর্যন্ত পাওয়া তথ্য অনুযায়ী এর মধ্যে অপচয় সহ ৫৩ কোটি ২৬ লক্ষ ৩ হাজার ৬৫৩টি ডোজ খরচ করা হয়েছে। অতএব, রাজ্য ও কেন্দ্রশাসিত অঞ্চল এবং বেসরকারি হাসপাতালগুলির কাছে এখনও পর্যন্ত ২ কোটি ৮৫ লক্ষ ৪৩ হাজার ৭৮১টি ডোজ মজুত রয়েছে।
CG/SS/SKD/
(
প্রধানমন্ত্রীরদপ্তর
প্রধানমন্ত্রী আগামীকাল জয়পুরে পত্রিকা গেট উদ্বোধন করবেন
নয়াদিল্লি, ০৭ সেপ্টেম্বর, ২০২০
প্রধানমন্ত্রী শ্রী নরেন্দ্র মোদী আগামীকাল বেলা ১১টায় ভিডিও কনফারেন্সের মাধ্যমে জয়পুরে পত্রিকা গেটের উদ্বোধন করবেন।
পত্রিকা সংবাদপত্র গোষ্ঠী জয়পুরের জওহরলাল নেহরু মার্গে এই অনুপম গেটটি নির্মাণ করেছে।
এই উপলক্ষে শ্রী মোদী পত্রিকা গোষ্ঠীর চেয়ারম্যানের রচিত দুটি বই প্রকাশ করবেন।
এই অনুষ্ঠানটি ডিডি নিউজ চ্যানেলে সরাসরি সম্প্রচার করা হবে।
(CG/BD/SB
সড়কপরিবহণওমহাসড়কমন্ত্রক
শ্রী নীতিন গড়করি মহারাষ্ট্রের সোলাপুরে ৮ হাজার ১৮১ কোটি টাকা ব্যয়ে নির্মিত ২৯২ কিলোমিটার দীর্ঘ ১০টি জাতীয় মহাসড়ক প্রকল্পের উদ্বোধন করেছেন
নতুন দিল্লি, ২৫ এপ্রিল, ২০২২
কেন্দ্রীয় সড়ক পরিবহণ ও মহাসড়ক মন্ত্রী শ্রী নীতিন গড়করি আজ মহারাষ্ট্রের সোলাপুরে ৮ হাজার ১৮১ কোটি টাকা ব্যয়ে নির্মিত ২৯২ কিলোমিটার দীর্ঘ ১০টি জাতীয় মহাসড়ক প্রকল্পের উদ্বোধন করেছেন।
কেন্দ্রীয় মন্ত্রী জানান, এই সড়ক প্রকল্পগুলি সোলাপুরের মানুষের উন্নয়নের ক্ষেত্রে গুরুত্বপূর্ণ ভূমিকা পালন করবে। এমনকি এই জেলার পরিবেশ রক্ষার্থেও সাহায্য করবে বলেও উল্লেখ করেন তিনি। কেন্দ্রীয় মন্ত্রী বলেন, শহর অঞ্চলের যানজট নিয়ন্ত্রণে এবং দুর্ঘটনা ও পরিবেশ দূষণ রোধে এই প্রকল্প বিশেষ সাহায্য করবে। এতে গ্রামাঞ্চলগুলিকে শহরের সঙ্গে যুক্ত করা আরও সহজ হবে বলেও তিনি জানান।
শ্রী গড়করি বলেন, সোলাপুর জেলার জন্য এই সড়ক নেটওয়ার্ক শক্তিশালী করা অত্যন্ত গুরুত্বপূর্ণ ছিল। কারণ, এখানে সিদ্ধেশ্বর মন্দির, আক্কালকোট, পন্ধরপুরের মতো গুরুত্বপূর্ণ মন্দির রয়েছে। তিনি বলেন, এই বিষয়গুলির কথা মাথায় রেখে তৈরি হওয়া মহাসড়ক প্রকল্পগুলি শহর ও জেলার আধ্যাত্মিক স্থানগুলিতে পর্যটকদের প্রবেশের সুবিধে করে দেবে। এমনকি, কৃষিপণ্য পরিবহণের ক্ষেত্রেও সাহায্য মিলবে।
সোলাপুর জেলার ঘন ঘন জলের সমস্যা দূর করার জন্য মন্ত্রী বলেন, ২০১৬-১৭ সাল থেকে ভারতের জাতীয় মহাসড়ক কর্তৃপক্ষের সাহায্যে বুলধানার আদলে সোলাপুর জেলায় বেশ কয়েকটি হ্রদ তৈরি করা হয়েছে। তিনি বলেন বর্তমান জলাধারগুলিকে সংস্কার করা হয়েছে এবং সেখান থেকে পাওয়া মাটি ও পাথর সড়ক নির্মাণে ব্যবহার করা হয়েছে। কেন্দ্রীয় মন্ত্রী আরও বলেন, সোলাপুর জেলায় প্রায় ৭৩টি গ্রামে জলসঙ্কট ছিল। সেই সমস্যাও দূর করা হয়েছে। ৫৬১ হেক্টর জমিকে সেচের আওতায় নিয়ে আসা হয়েছে। দুটি জল সরবরাহ প্রকল্প থেকে বহু মানুষ উপকৃত হচ্ছেন বলেও তিনি উল্লেখ করেন।
CG/SS/SKD/
(Visitor Counter : 89
প্রধানমন্ত্রীরদপ্তর
প্রধানমন্ত্রী ওয়েবিনারের মাধ্যমে ১৬ ফেব্রুয়ারি পরিকাঠামোগত ক্ষেত্রে কেন্দ্রীয় বাজেটের সঠিক প্রয়োগ নিয়ে রোড ম্যাপ তৈরির জন্য পরামর্শ গ্রহণ করবেন
নতুন দিল্লি,১৫ ফেব্রুয়ারি, ২০২১
প্রধানমন্ত্রী শ্রী নরেন্দ্র মোদী ওয়েবিনারের মাধ্যমে ১৬ ফেব্রুয়ারি পরিকাঠামোগত ক্ষেত্রে কেন্দ্রীয় বাজেটের সঠিক প্রয়োগ নিয়ে রোড ম্যাপ তৈরির জন্য পরামর্শ গ্রহণ করবেন। ওই দিন বিকেল চারটেয় প্রধানমন্ত্রী ভাষণ দেবেন।
এই ওয়েবিনারে ২০০ জন প্রতিনিধি অংশ নেবেন। এরমধ্যে বিভিন্ন সংস্থার প্রতিনিধি ও উপদেষ্টারা রয়েছেন। প্রতিনিধি দলের সদস্যরা পরিকাঠামোগত উন্নয়ন ও গুণগত মান বজায়ের ক্ষেত্রে তাঁদের মতামত জানাবেন। এর পাশাপাশি আধুনিক প্রযুক্তির ব্যবহার এবং বিনিয়োগের ওপরেও আলোকপাত করা হবে।
এই ওয়েবিনারে সমান্তরাল দুটি পর্যায়ে আলোচনা করা হবে। যেখানে বিভিন্ন মন্ত্রী এবং পদস্থ আধিকারিকরা আলোচনায় অংশ নেবেন। কেন্দ্রীয় বাজেট ২০২১-২২-এর সঠিক প্রয়োগ নিয়ে রুট ম্যাপ তৈরি করার পাশাপাশি সংশ্লিষ্ট মহলের পরামর্শ গ্রহণ করা হবে।
অসামরিকবিমানপরিবহণমন্ত্রক
কোভিড-১৯ এর বিরুদ্ধে দেশের যুদ্ধে গুরুত্বপূর্ণ ভূমিকা অন্তর্দেশীয় পণ্যবাহী বিমানের
নতুন দিল্লি, ৪ এপ্রিল,২০২০
কোভিড-১৯ এর বিরুদ্ধে দেশের যুদ্ধে অসামরিক বিমান চলাচল মন্ত্রক গুরুত্বপূর্ণ ভূমিকা নিচ্ছে। এই ভাইরাসের সংক্রমণের পরীক্ষার জন্য ব্যবহৃত জিনিসপত্র ও উৎসেচক, চিকিৎসা সামগ্রী, ব্যক্তিগত সুরক্ষা সামগ্রী সহ বিভিন্ন জিনিষ যেগুলি রাজ্য এবং কেন্দ্রশাসিত অঞ্চলগুলি চেয়ে পাঠাচ্ছে, সেগুলি পণ্যবাহী বিমানের মাধ্যমে পৌঁছে দেওয়া হচ্ছে। এর ফলে উত্তরপূর্ব ভারত সহ দেশের সব অংশে কোভিড-১৯ মহামারী আটকাতে প্রয়োজনীয় পণ্যসামগ্রী সরবরাহ করা সম্ভব হচ্ছে।
২৬ তারিখ থেকে গতকাল পর্যন্ত বিভিন্ন বিমান সংস্থার ১০৭টি ঊড়ান এই কাজ করেছে।
গতকাল পর্যন্ত মোট ১৩৮.৮১টন পণ্যসামগ্রী বিমান সংস্থাগুলি পরিবহণ করেছে।
চিকিৎসা সামগ্রী নিয়ে লাইফলাইন উড়ান নামে একটি ওয়েবসাইট চালু করা হয়েছে। অসামরিক বিমান চলাচল মন্ত্রকের সাইটে www.civilaviation.gov.in গেলে এর লিঙ্কটি পাওয়া যাবে।
চীনের সাংহাই থেকে প্রয়োজনীয় চিকিৎসা সামগ্রী আনার জন্য আগামীকাল প্রথম পণ্যবাহী বিমান চলাচল শুরু করবে। অন্তর্দেশীয় বিমান পরিবহণে বেসরকারী বিমান সংস্থাগুলিও পণ্য পরিবহণ করছে।
(CG/CB
কেন্দ্রীয়মন্ত্রিসভা
কেন্দ্রীয় মন্ত্রিসভা ভারতের ইন্সটিটিউট অফ চার্টার্ড অ্যাকাউন্ট্যান্টস  এবং চেম্বার অফ অডিটর্স অফ দ্য রিপাবলিক অফ আজারবাইজান  প্রতিষ্ঠানের মধ্যে সমঝোতাপত্র স্বাক্ষরের প্রস্তাব অনুমোদন করেছে
নয়াদিল্লি, ০৮ সেপ্টেম্বর, ২০২১
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা ভারতের ইন্সটিটিউট অফ চার্টার্ড অ্যাকাউন্ট্যান্টস  এবং চেম্বার অফ অডিটর্স অফ দ্য রিপাবলিক অফ আজারবাইজান  প্রতিষ্ঠানের মধ্যে সমঝোতাপত্র স্বাক্ষরের প্রস্তাব অনুমোদন করেছে।
ভারত ও আজারবাইজানের এই দুটি প্রতিষ্ঠানের মধ্যে সমঝোতাপত্র স্বাক্ষরের ফলে হিসেব-নিকেশ, পেশাদারী রীতি-নীতি, কারিগরি গবেষণা, প্রফেশনাল অ্যাকাউন্ট্যান্সি প্রশিক্ষণ, হিসেব-নিকেশের ক্ষেত্রে যথাযথ নজরদারি তথা হিসেব-নিকেশ সংক্রান্ত জ্ঞান এবং মেধাসম্পদ উন্নয়নের মতো ক্ষেত্রে পারস্পরিক সহযোগিতা গড়ে উঠবে।
আইসিএআই এবং সিএএআর প্রতিষ্ঠান দুটি হিসেব-নিকেশ থেকে শুরু করে আর্থিক বিষয়ক এবং অ্যাকাউন্টিং পেশার ক্ষেত্রে সহযোগিতাকে আরও মজবুত করতে আগ্রহী। এই লক্ষ্যে প্রতিষ্ঠান দুটি বইপত্র ও ম্যাগাজিন, পারস্পরিক সহমতের ভিত্তিতে নিবন্ধ প্রকাশ সহ যৌথভাবে সভা-সম্মেলন এবং গোলটেবিল বৈঠক আয়োজনে সম্মত হয়েছে। সমঝোতাপত্র অনুযায়ী, আইসিএআই এবং সিএএআর অডিট ও অ্যাকাউন্টিং সহ ব্লকচেন, স্মার্ট কন্ট্রাক্ট সিস্টেম প্রভৃতি ক্ষেত্রে সৃজনশীল পদ্ধতি প্রয়োগে সমীক্ষা চালাবে বলে স্থির হয়েছে। এছাড়াও, দুর্নীতি ও অর্থ পাচারের বিরুদ্ধে যৌথ সহযোগিতার ব্যাপারেও আগ্রহ প্রকাশ করেছে।
সারা বিশ্বে ৪৫টি দেশে ৬৯টি শহরে আইসিএআই – এর শাখা ও প্রতিনিধিত্বমূলক কার্যালয় রয়েছে। সেই সূত্রে সংশ্লিষ্ট দেশে আইসিএআই – এর সদস্যরা প্রাসঙ্গিক সমস্ত বিষয়ে গুরুত্বপূর্ণ ভূমিকা পালন করতে পারেন। ভারত সরকার সেই সমস্ত দেশের সেরা পন্থা-পদ্ধতিগুলিকে কাজে লাগিয়ে বৈদেশিক লগ্নি আকৃষ্ট করতে পারে। এমনকি, বিদেশি সংস্থাগুলিকে ভারতে তাদের প্রতিষ্ঠান স্থাপনেও উৎসাহ দিতে পারে। আজারবাইজানের প্রতিষ্ঠানটির সঙ্গে আইসিএআই – এর সমঝোতাপত্র স্বাক্ষরের ফলে উভয় প্রতিষ্ঠানই হিসেব-নিকেশ পেশার ক্ষেত্রে পরিষেবা বিনিময় করতে পারবে।
উল্লেখ করা যেতে পারে, ভারতে চার্টার্ড অ্যাকাউন্ট্যান্ট পেশায় নিয়ন্ত্রণ কায়েমের লক্ষ্যে ১৯৪৯ সালের চার্টার্ড অ্যাকাউন্ট্যান্স আইনের আওতায় একটি সংবিধিবদ্ধ প্রতিষ্ঠান হিসাবে ইন্সটিটিউট অফ চার্টার্ড অ্যাকাউন্ট্যান্স অফ ইন্ডিয়া  গড়ে তোলা হয়।
CG/BD/SB
(
প্রতিরক্ষামন্ত্রক
ভারতীয় সেনাবাহিনী ২৬ থেকে ২৯ সেপ্টেম্বর কলকাতায় “বিজয় সংস্কৃতি মহোৎসব”-এর আয়োজন করেছে
নয়াদিল্লী, ২৩ সেপ্টেম্বর, ২০২১
বাংলাদেশের মুক্তিযুদ্ধ এবং ১৯৭১ সালে পাকিস্তানের বিরুদ্ধে যুদ্ধে ভারতের বিজয় উদযাপনের সুবর্ণ জয়ন্তী উপলক্ষ্যে ১৬ ডিসেম্বর বিশেষ উদ্যোগ নেওয়া হয়েছে। দেশজুড়ে স্বর্ণিম বিজয় বর্ষ উদযাপন করা হচ্ছে। এরই অঙ্গ হিসেবে ভারত এবং বাংলাদেশের সাংস্কৃতিক যোগসূত্রকে তুলে ধরার জন্য সেনাবাহিনীর পূর্বাঞ্চলীয় কম্যান্ড ২৬ থেকে ২৯ সেপ্টেম্বর কলকাতায় “বিজয় সংস্কৃতি মহোৎসব”-এর আয়োজন করেছে। ভারতীয় সেনানী এবং মুক্তি যোদ্ধাদের ১৯৭১এর মুক্তি যুদ্ধের সময় বিভিন্ন শৌর্যের কাহিনী এই অনুষ্ঠানে তুলে ধরা হবে।
কলকাতার রবীন্দ্র সদনে ২৬ সেপ্টেম্বর বীর নারী, প্রাক্তন সেনানী, সংবাদ মাধ্যম, বিনোদন জগতের খ্যাতনামা ব্যক্তিত্ব এবং কলকাতার বিশিষ্টজনেদের উপস্থিতিতে সেনাবাহিনীর পূর্বাঞ্চলীয় কম্যান্ডের প্রধান লেফ্টেন্যান্ট জেনারেল মনোজ পান্ডে মহোৎসবের উদ্বোধন করবেন। এখানে ফিউশন ব্যান্ড উপস্থাপনার পাশাপাশি বিশিষ্ট বাঙালী গায়ক-গায়িকারা বিভিন্ন ধরণের সঙ্গীত পরিবেশন করবেন। আরএসআর গোষ্ঠী ১৯৭১এর ভারত-পাক যুদ্ধের পটভূমিকায় রচিত একটি নাটক উপস্থাপিত করবে। অনুষ্ঠানে অংশগ্রহণকারীরা পূর্বাঞ্চলীয় সেনা কম্যান্ডের অতীত দিনের বিভিন্ন গাড়ি ও যুদ্ধের সরঞ্জাম দেখতে পাবেন। এছাড়াও ফোর্ট উইলিয়াম দুর্গ নিয়ন্ত্রিতভাবে ঘুরে দেখার ব্যবস্থা করা হয়েছে।
CG/CB/NS
(Visitor Counter : 120
প্রধানমন্ত্রীরদপ্তর
ইন্ডিয়ান পুলিশ সার্ভিসের ২০১৭ ব্যাচের শিক্ষানবিশদের সঙ্গে প্রধানমন্ত্রীর মতবিনিময়
নয়াদিল্লি, ০৮ অক্টোবর, ২০১৮
ইন্ডিয়ান পুলিশ সার্ভিস -এর ২০১৭ ব্যাচের প্রায় ১০০ জন শিক্ষানবিশ সোমবার  নতুন দিল্লিতে প্রধানমন্ত্রী শ্রী নরেন্দ্র মোদীর সঙ্গে সাক্ষাৎ করেন।
শিক্ষানবিশ পুলিশ আধিকারিকদের সঙ্গে মতবিনিময়ের সময়ে প্রধানমন্ত্রী আন্তরিকতা এবং কুশলতার সঙ্গে কর্মসম্পাদন করার এবং তাঁদের উপর ন্যস্ত দায়িত্ব ও ভূমিকা যথাযথ পালনের ওপর জোর দেন।
কর্তব্য পালনের সময় ৩৩ হাজারেরও বেশি পুলিশ কর্মী, যাঁরা নিজেদের জীবন উৎসর্গ করেছেন, প্রধানমন্ত্রী তাঁদের কথাও শিক্ষানবিশ পুলিশ আধিকারিকদের স্মরণ করিয়ে দেন।
প্রধানমন্ত্রীর সঙ্গে মতবিনিময়ের সময় সুপ্রশাসন, শৃঙ্খলা তথা আচার-ব্যবহার, মহিলাদের ক্ষমতায়ন এবং ফরেন্সিক বিজ্ঞানের মতো প্রসঙ্গ নিয়েও আলোচনা হয়।
CG/BD/SB…
(Visitor Counter : 86
প্রতিরক্ষামন্ত্রক
ডিরেক্টরেট অফ ইন্ডিয়ান ডিফেন্স ইউনিভার্সিটির ‘মহাকাশ যুদ্ধ এবং প্রযুক্তি’র ওপর কর্মশালা
নয়াদিল্লি, ২ মে, ২০১৯
ডিরেক্টরেট অফ ইন্ডিয়া ডিফেন্স ইউনিভার্সিটি নতুন দিল্লি ইন্ডিয়া গেট সার্কেলের পার্পল বে-তে তিন বাহিনীর শীর্ষ এবং মধ্যস্তরের আধিকারিকদের জন্য ‘মহাকাশ যুদ্ধ এবং প্রযুক্তি’ বিষয়ে দোসরা ও তেসরা মে দু’দিনের এক কর্মশালার আয়োজন করছে। এই কর্মশালার উদ্দেশ্য - মহাকাশের সশস্ত্রকরণ এবং সামরিকীকরণ, মহাকাশ কর্মসূচিতে টিকে থাকার জন্য উচ্চতর প্রযুক্তির ব্যবহার, মহাকাশ বিষয়ক প্রযুক্তির ব্যবহার, জাড্যতা দিক নির্ণায়ক ব্যবস্থা এবং সংবেদী, মহাকাশের সামরিক ব্যবহারের আইনি দিক, প্রশিক্ষণ, মানবসম্পদ এবং গবেষণা ও উন্নয়ন সংক্রান্ত ক্ষমতা বৃদ্ধি, মহাকাশে শত্রু আক্রমণ রোধের ক্ষমতা এবং ভারতীয় সশস্ত্র বাহিনীর ভবিষ্যৎ রূপরেখা নিয়ে আলোচনা।
ডেপুটি চিফ অফ ইন্টিগ্রেটেড ডিফেন্স স্টাফ লেফটেন্যান্ট জেনারেল পি জে এস পান্নু স্বাগত ভাষণ দেবেন। এরপর মুখ্য আলোচনাটি করবেন চিফ অফ ইন্টিগ্রেটেড ডিফেন্স স্টাফ লেফটেন্যান্ট জেনারেল পি এস রাজেশ্বর। তারপর শিল্প মহল, শিক্ষাক্ষেত্র, আইআইটি, ইসরো, ডিআরডিও এবং বাহিনীর বিশিষ্ট বক্তারা বলবেন, মহাকাশ সম্পর্কে তাঁদের গবেষণা ও জ্ঞান সম্পর্কে।
এই কর্মশালা এজন্যই প্রাসঙ্গিক যে, প্রতিরক্ষা মহাকাশ সংস্থা তৈরি হচ্ছে এবং তিন বাহিনী তাদের ক্ষমতা বৃদ্ধি করছে। দেখতে হবে, কিভাবে ডিফেন্স স্পেস এজেন্সিকে এই পুরো মহাকাশ বিষয়ক ক্ষেত্রটির অন্তর্গত করা যায় এবং এর দ্বারা কিভাবে উদ্দেশ্য পূরণ হতে পারে।
CG/AP/DM
(Visitor Counter : 116
প্রতিরক্ষামন্ত্রক
'বিশাখাপত্তনম' নামে ওয়াই- ১২৭০৪ যুদ্ধ জাহাজটি ভারতীয় নৌ বাহিনীকে হস্তান্তর করা হয়েছে
এটি প্রকল্প-১৫ বি-র প্রথম জাহাজ
নতুন দিল্লি, ৩১ অক্টোবর, ২০২১
'বিশাখাপত্তনম' নামাঙ্কিত ওয়াই ১২৭০৪, মাজগাঁও ডকস লিমিটেডের তৈরি ১৫-বি প্রকল্পের অধীন স্টিলথ গাইডেড মিসাইল ধ্বংসকারী যুদ্ধজাহাজটি গত ২৮ অক্টোবর ভারতীয় নৌবাহিনীর কাছে হস্তান্তর করা হয়েছে। এই ১৫-বি প্রকল্পের অধীনে চারটি জাহাজ তৈরির চুক্তি ছিল। এই চুক্তি বিশাখাপত্তনমে ২০১১ সালের ২৮ জানুয়ারি স্বাক্ষরিত হয়েছিল। এই প্রকল্পটি গত দশকে চালু করা কলকাতা ক্লাসের, ১৫-এ প্রকল্পের অনুসরণ কারি হিসেবে ছিল।
জাহাজটির নকশা তৈরি করেছে ভারতীয় নৌবাহিনীর অধীন ডাইরেকটোরেট অফ নেভাল ডিজাইন। জাহাজটি তৈরি করেছে মুম্বাইয়ের মেসার্স মাজগাঁও ডক শিপ বিল্ডার্স লিমিটেড। এই চারটি জাহাজের নামকরণ করা হয়েছে দেশের চার কোণ থেকে বড় বড় চারটি শহরের নাম অনুসারে। এই নাম গুলি হচ্ছে বিশাখাপত্তনম, মার্মাগাঁও, ইম্ফল এবং সুরাট।
জাহাজটির মূল পরিকাঠামোর তৈরির কাজ শুরু করা হয়েছিল ২০১৩ সালের অক্টোবর মাসে। এর নকশায় হুল ফর্ম, প্রপালসন মেশিনারি, মেনি প্লাটফর্ম ইকুইপমেন্ট এবং মেজর উইপনস ও সেন্সরের ব্যবস্থা রাখা রয়েছে।
এই যুদ্ধজাহাজটি ১৬৩ মিটার দীর্ঘ এবং এর পুরো ওজন ক্ষমতা ৭৪০০ টন। জাহাজটি সর্বোচ্চ গতি ৩০ নটিক্যাল। এই জাহাজটি নির্মাণে ৭৫ শতাংশই দেশীয় যন্ত্রাংশ ব্যবহার করা হয়েছে।
এই যুদ্ধজাহাজ ঠিক মধ্যে রয়েছে-
১) মিডিয়াম রেঞ্জের সারফেস টু এয়ার মিসাইলস, যেটি তৈরি করেছে ভারত ইলেকট্রনিক্স লিমিটেড, ব্যাঙ্গালোর।
২) ব্রাহ্মোস সারফেস টু সারফেস মিসাইলস, এটি তৈরি করেছে ব্রাহ্মোস অ্যারোস্পেস, নতুন দিল্লি।
৩) টর্পেডো টিউব লঞ্চারস। যা তৈরি করেছে লারসেন এন্ড ট্যুব্রো, মুম্বাই।
৪) অ্যান্টি- সাবমেরিন ইন্ডিজেনাস রকেট লঞ্চারস, এটিও তৈরি করেছে লারসেন এন্ড ট্যুব্রো, মুম্বাই।
৫) ৭৬ মিলিমিটার সুপার রেপিড গান মাউন্ট, এটি তৈরি করেছে ভারত হেভি এলেক্ট্রাইক্যালস লিমিটেড, হরিদ্বার।
বিশাখাপত্তনম জাহাজটির হস্তান্তর ভারতের স্বাধীনতার ৭৫ বছরের অঙ্গ হিসেবে " আত্মনির্ভর ভারত" অভিযানের অংশ হিসেবে ভারত সরকার এবং ভারতের নৌবাহিনীর একটি উল্লেখযোগ্য পদক্ষেপ। কোভিড জনিত অতিমারি সত্বেও সংশ্লিষ্ট সকলের সহযোগিতায় এই ধরনের যুদ্ধ জাহাজ নির্মাণের ফলে ভারত মহাসাগর অঞ্চলে সামুদ্রিক নিরাপত্তা এবং দক্ষতা বৃদ্ধি করবে।
CG/ SB
(Visitor Counter : 340
রেলমন্ত্রক
হাওড়া-নতুনদিল্লি এসি স্পেশাল ট্রেনের যাত্রার সূচনা
নতুন দিল্লি, ১২ই মে, ২০২০
০২৩০১ হাওড়া – নতুন দিল্লি এসি স্পেশাল ট্রেন, আজ ১২ই মে, হাওড়া স্টেশন থেকে নির্ধারিত সময় বিকেল ৫টা ০৫ মিনিটে যাত্রা শুরু করেছে। এই ট্রেনটিতে নির্দিষ্ট নিয়মাবলী অর্থাৎ স্ট্যান্ডার্ড অপারেটিং প্রোটোকল  মেনে চলা হচ্ছে। হাওড়া স্টেশন এবং ট্রেনের কামরাগুলিকে জীবাণুমুক্ত করা হয়েছে। শারীরিক দূরত্ব বজায় রেখে, কনফার্মড টিকিট রয়েছে এরকম যাত্রীরাই স্টেশনে ঢুকতে পেরেছেন। যাত্রা শুরুর আগে সব যাত্রীর শারীরিক পরীক্ষা করা হয়েছে। তবে, কারোর শরীরেই করোনার লক্ষণ দেখা যায় নি।
পূর্ব রেলের সদর দপ্তরের এবং হাওড়ার ডিআরএম-সহ পদস্থ আধিকারিকরা ট্রেনটি ছাড়ার সময় সেখানে উপস্থিত ছিলেন। আধিকারিক, কর্মী এবং নিরাপত্তা কর্মীদের তুমুল করতালির মধ্যে দিয়ে কোভিড – ১৯ লকডাউন শুরু হবার পর পূর্ব রেলের প্রথম যাত্রীবাহী ট্রেনটি আজ তার যাত্রা শুরু করে।
এই ট্রেনের ১০২৮টি টিকিটের সবকটি বিক্রি হয়ে গেছে। ভারতীয় রেল, এই ধরণের বিশেষ ট্রেনের ব্যবস্থা করায় যাত্রীরা কৃতজ্ঞতা এবং সন্তোষ প্রকাশ করেছেন। এই প্রসঙ্গে উল্লেখ করা যায়, আজ ১২ই মে, থেকে ভারতীয় রেল কয়েকটি নির্দিষ্ট রুটে বিশেষ যাত্রীবাহী ট্রেন চালানো শুরু করেছে। তারই অঙ্গ হিসেবে পূর্ব রেল, প্রত্যহ হাওড়া ও নতুন দিল্লির মধ্যে এসি স্পেশাল ট্রেন চালানো শুরু করেছে।
লকডাউনের ফলে দেশের বিভিন্ন জায়গায় আটকে থাকা পরিযায়ী শ্রমিকদের ঘরে ফেরানোর জন্য পয়লা মে থেকে ভারতীয় রেল, শ্রমিক স্পেশাল ট্রেন চালাচ্ছে। এর পাশাপাশি আজ থেকে বিশেষ ট্রেনে এই যাত্রী পরিষেবাও শুরু হয়েছে।
তবে পরবর্তী বিজ্ঞপ্তি জারি না করা পর্যন্ত সব ধরনের মেল, এক্সপ্রেস, প্যাসেঞ্জার এবং লোকাল ট্রেনের নিয়মিত যাত্রী পরিষেবা বন্ধ থাকছে।
উৎসাহী যাত্রীরা এই বিশেষ ট্রেন সম্পর্কে জানতে চাইলে নিচের লিঙ্কে ক্লিক করুন - https://er.indianrailways.gov.in
(CG/CB/SFS
প্রতিরক্ষামন্ত্রক
কলকাতার জিআরএসই-তে দুটি রণতরী নির্মাণের কাজের সূচনা করেছেন প্রতিরক্ষা সচিব শ্রী গিরিধর আরমানে
নয়াদিল্লি, ৩১ ডিসেম্বর,২০২২
প্রতিরক্ষা সচিব শ্রী গিরিধর আরমানে কলকাতার জিআরএসই-তে দুটি রণতরী নির্মাণের কাজের সূচনা করেছেন। ডুবোজাহাজ প্রতিরোধী এই রণতরী দুটি কম গভীর জলে চলাচল করতে পারবে। এই উপলক্ষে আয়োজিত অনুষ্ঠানে শ্রী আরমানে বলেন, জিআরএসই-তে এই রণতরী দুটি নির্মাণের মধ্য দিয়ে প্রধানমন্ত্রীর ‘আত্মনির্ভর ভারত অভিযান’-এর পথে আরও একধাপ এগোনো সম্ভব হবে। এই দুটি যুদ্ধজাহাজ নির্মাণে ব্যবহৃত সরঞ্জামের ৮০ শতাংশ দেশেই তৈরি করা হবে। এর ফলে ভবিষ্যতে দেশে যুদ্ধজাহাজ নির্মাণে ভারত আরও দক্ষ হয়ে উঠবে এবং নতুন কর্মসংস্থানের সৃষ্টি হবে। অনুষ্ঠানে ভারতীয় নৌ-বাহিনী এবং জিআরএসই-র উচ্চপদস্থ আধিকারিকরা উপস্থিত ছিলেন।
PG/CB /DM/
(Visitor Counter : 74
কেন্দ্রীয়মন্ত্রিসভা
এন ডি এ সরকারের মন্ত্রিসভার প্রথম বৈঠকে যুগান্তকারী সিদ্ধান্ত গ্রহণ
পিএম- কিষাণ আর্থিক সুবিধের অতিরিক্ত পদক্ষেপ
পাঁচ কোটি কৃষককে তিন বছরে পেনশন প্রকল্পের আওতায় আনার লক্ষমাত্রা
নয়াদিল্লি, ৩১ মে ২০১৯
প্রধানমন্ত্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে দেশজুড়ে কৃষকদের স্বার্থে একটি ঐতিহাসিক সিদ্ধান্ত নেওয়া হয়েছে। আমাদের দেশের পরিশ্রমী কৃষকরা ,যারা তাঁদের মাথার ঘাম পায়ে ফেলে জাতির মুখে খাবার তুলে দিচ্ছেন, তাঁদের জন্য পেনশন প্রকল্প চালু হচ্ছে। স্বাধীনতার পরে এই প্রথম কৃষকদের পেনশনের আওতায় আনা হতে চলেছে।
এর ফলে আগামী তিন বছরে ৫ কোটি প্রান্তিক ও ক্ষুদ্র কৃষক উপকৃত হবেন। এই সামাজিক প্রকল্পের আওতায় কেন্দ্র আগামী তিন বছরের জন্য ১০৭৭৪.৫০ কোটি টাকা ব্যয় করবে।
এই প্রকল্পের উল্লেখযোগ্য দিকগুলি হলঃ-
দেশের সমস্ত ক্ষুদ্র এবং প্রান্তিক কৃষকরা এর সুবিধে পাবেন।
যাঁদের বয়স ১৮ থেকে চল্লিশের মধ্যে তাঁদের ৬০ বছর হলে তিনহাজার টাকা করে পেনশন পাবেন।
উদাহরণ হিসেবে বলা যায়, যে সব কৃষকদের বয়স ২৯ বছর তাঁরা এই প্রকল্পে ঢুকতে চাইলে প্রতি মাসে ১০০ টাকা তাঁদের দিতে হবে। কেন্দ্র ওই কৃষকের পেনশন তহবিলে সমপরিমাণ অর্থ জমা দেবে। ওই কৃষকের মৃত্যুর পরে তাঁর স্ত্রী ফ্যামিলি পেনশন হিসেবে অর্ধেক টাকা পাবেন। ৬০ বছর বয়স না হলে , অর্থাৎ কৃষক যখন তহবিলে টাকা জমা দিচ্ছেন, সেই সময় তাঁর মৃত্যু হলে স্ত্রী চাইলে এই পেনশনের জন্য নির্দিষ্ট সময় পর্যন্ত টাকা জমা দিতে পারেন।
এই প্রকল্পের আরেকটি উল্লেখযোগ্য দিক হল, কোন কৃষক চাইলে তাঁর প্রধানমন্ত্রী কিষাণ সম্মান নিধি  প্রকল্পের টাকা থেকে এই তহবিলে টাকা দিতে পারেন। অথবা এমই আইটিওয়াই এর মাধ্যমে কমন সার্ভিস সেন্টারের মাধ্যমেও মাসে মাসে টাকা জমা দিতে পারেন।
দেশ স্বাধীন হবার সত্তর বছরের মধ্যে কৃষকদের জন্য এরকম সুরক্ষার বিষয়ভাবা হয় নি। এ বছরের সাধারণ নির্বাচনে প্রধানমন্ত্রী এই পরিকল্পনার কথা বলেন। বিজেপির নির্বাচনী ইস্তেহারে যা স্থান পায়। আজ নতুন সরকারের মন্ত্রিসভার প্রথম বৈঠকে এটি সদর্থক রূপ পেল।
SSS/CB
(Visitor Counter : 102
কৃষিমন্ত্রক
দেশে ২৭.৭৭ লক্ষ হেক্টর জমিতে জৈব প্রক্রিয়ায় কৃষিকাজ : কেন্দ্রীয় কৃষি মন্ত্রী
নয়াদিল্লি, ১৯ নভেম্বর, ২০১৯
অংশগ্রহণমূলক নিশ্চিত ব্যবস্থা বা পিজিএস এবং ‘থার্ড পার্টি সার্টিফিকেশন’-এর আওতায় দেশে ২৭.৭৭ লক্ষ হেক্টর জমিতে জৈব প্রক্রিয়ায় কৃষিকাজ করা হচ্ছে।
পরম্পরাগত কৃষি বিকাশ যোজনা  এবং উত্তর-পূর্বাঞ্চলের জন্য ‘মিশন অর্গানিক ভ্যালু চেইন ডেভেলপমেন্ট অফ নর্থ ইস্ট রিজিয়ন’ -এর আওতায় দেশে জৈব পদ্ধতিতে কৃষিকাজে উৎসাহ দিচ্ছে কেন্দ্র। এই দুই প্রকল্পের আওতায় রসায়নমুক্ত, কম খরচে সুস্থায়ী জৈব প্রক্রিয়ায় চাষ করে উৎপাদিত দ্রব্য বাজারজাত করার জন্য এককভাবে এবং সমষ্টিগতভাবে জৈব চাষে কৃষকদের উৎসাহ দেওয়া হচ্ছে। রাষ্ট্রীয় কৃষি বিকাশ যোজনা এবং ‘মিশন ফর ইন্টিগ্রেটেড ডেভেলপমেন্ট অফ হর্টিকালচার’-এর মাধ্যমেও জৈব চাষে সহায়তা করা হচ্ছে। বাণিজ্য মন্ত্রকের অধীনে কৃষি প্রক্রিয়াজাত খাদ্য ও রপ্তানি উন্নয়ন কর্তৃপক্ষ জৈব চাষে উৎসাহ দিতে ‘থার্ড পার্টি সার্টিফিকেশন’ ব্যবহার করছে।
পিকেভিওয়াই এবং এমওভিসিডিএনইআর-এর আওতায় দেশ জুড়ে গত তিন বছরে ১১৫৩১৪টি প্রশিক্ষণ কর্মসূচি ও ২০৫০টি কর্মশালার মাধ্যমে কৃষকদের এ বিষয়ে ধারণা দেওয়া হয়েছে। ‘মিশন ফর ইন্টিগ্রেটেড ডেভেলপমেন্ট অফ হর্টিকালচার’-এর আওতায় গাছগুলিকে যথাযথ আলো, তাপমাত্রা, আর্দ্রতা এবং কার্বন-ডাইঅক্সাইড দেওয়ার লক্ষ্যে এবং বিরূপ জলবায়ু পরিস্থিতি থেকে রক্ষা করার জন্য কৃত্রিমভাবে পলিহাউজের মধ্যে রাখা হয় যা গ্রিন হাউজ পরিকাঠামো হিসেবে পরিচিত। ২০১৪-১৫ সাল থেকে এ পর্যন্ত ২৩৮০.৪৯ হেক্টর জমিতে এই প্রক্রিয়ায় জৈব চাষ করে উন্নত ফসল পাওয়া যাচ্ছে।
কেন্দ্রীয় কৃষি ও কৃষককল্যাণ মন্ত্রী শ্রী নরেন্দ্র সিং তোমর আজ লোকসভায় এক প্রশ্নের লিখিত জবাবে এই তথ্য জানিয়েছেন।
(SSS/CB/DM
প্রধানমন্ত্রীরদপ্তর
প্রধানমন্ত্রী ১২ই ডিসেম্বর, ব্যাঙ্ক ডিপোজিট বীমা কর্মসূচীর আমানতকারীদের উদ্দেশে বক্তব্য রাখবেন
নতুনদিল্লি, ১১ই ডিসেম্বর, ২০২১
প্রধানমন্ত্রী শ্রী নরেন্দ্র মোদী আগামী ১২ই ডিসেম্বর, বেলা ১২টার সময় বিজ্ঞান ভবনে “ডিপোসিটারস ফার্স্টঃ গ্যারান্টিড টাইম-বাউন্ড ডিপোজিট ইন্স্যুরেন্স পেমেন্ট আপটু রুপিজ ফাইভ লাখ”  শীর্ষক আলোচনায় বক্তব্য রাখবেন।
ভারতের সব বাণিজ্যিক ব্যাঙ্কে সেভিংস, ফিক্সড, কারেন্ট, রেকারিং ডিপোজিট ౼ অর্থাৎ সব ধরণের আমানত বীমার আওতায় আছে। রাজ্য, কেন্দ্রীয় ও সমবায় ব্যাঙ্কগুলিতে থাকা জমা অর্থ এই বীমার আওতাভুক্ত। এক যুগান্তকারী সংস্কারের ফলশ্রুতিতে ব্যাঙ্কে সঞ্চিত অর্থর বীমার পরিমাণ ১ লক্ষ টাকা থেকে বাড়িয়ে ৫ লক্ষ টাকা পর্যন্ত করা হয়েছে।
এক একটি ব্যাঙ্কে একজন আমানতকারীর জন্য সঞ্চিত অর্থের উপর বীমার পরিমাণ ৫ লক্ষ টাকা । ভারতে বিগত অর্থ বর্ষে বীমার আওতাভুক্ত গ্রাহকের পরিমাণ ৯৮.১%-এ পৌঁছেছে , যেখানে আন্তর্জাতিক ক্ষেত্রে এর মাপকাঠি ৮০%।
সম্প্রতি ডিপোজিট ইন্স্যুরেন্স অ্যান্ড ক্রেডিট গ্যারান্টি করপোরেশন অন্তর্বর্তী প্রদান বাবদ প্রথম কিস্তির অর্থ দিয়েছে। রিজার্ভ ব্যাঙ্ক শহরাঞ্চলের যে ১৬টি সমবায় ব্যাঙ্ক-এর উপর বিধিনিষেধ আরোপ করেছে, সেই ব্যাঙ্কগুলির আমানতকারীরা এই টাকা পেয়েছেন। ১ লক্ষের বেশী আমানতকারীরা তাঁদের অন্য ব্যাঙ্কে থাকা অ্যাকাউন্টে এই টাকা পেয়েছেন, যার পরিমাণ ১৩শো কোটি টাকার বেশী।
অনুষ্ঠানে কেন্দ্রীয় অর্থ প্রতিমন্ত্রী ও রিজার্ভ ব্যাঙ্কের গভর্নর উপস্থিত থাকবেন।
CG/CB/
(
কর্মী, জন-অভিযোগএবংপেনশনমন্ত্রক
কেন্দ্রের বিভিন্ন মন্ত্রক ও দপ্তরে ল্যাটেরাল রিক্রুটমেন্ট পদ্ধতিতে বাছাই করা ১০ জন যুগ্মসচিব ও ১৯ জন নির্দেশক কাজ করছেন : কেন্দ্রীয় মন্ত্রী ডাঃ জিতেন্দ্র সিং
নয়াদিল্লি, ১০ ফেব্রুয়ারি, ২০২২
বিজ্ঞান, প্রযুক্তি ও ভূ-বিজ্ঞান মন্ত্রকের স্বাধীন দায়িত্বপ্রাপ্ত এবং প্রধানমন্ত্রীর দপ্তর, কর্মী, জনঅভিযোগ, পেনশন, আণবিক শক্তি ও মহাকাশ দপ্তরের প্রতিমন্ত্রী ডাঃ জিতেন্দ্র সিং জানিয়েছেন, ল্যাটেরাল রিক্রুটমেন্ট পদ্ধতিতে যুগ্মসচিব, নির্দেশক ও উপ-সচিব পদের জন্য ২৯ জনকে বাছাই করা হয়েছে। এরা নিজেদের পারদর্শিতাকে যাতে কাজে লাগাতে পারেন, তা বিবেচনা করে কেন্দ্র তাঁদের নির্দিষ্ট দায়িত্ব অর্পণ করেছে।
রাজ্যসভায় আজ এক লিখিত প্রশ্নের জবাবে ডাঃ সিং জানান, ইউনিয়ন পাবলিক সার্ভিস কমিশন স্বচ্ছভাবে এই বাছাই প্রক্রিয়া সম্পন্ন করেছে। বিজ্ঞাপনের মাধ্যমে আবেদনপত্র চাওয়া হয়। বেসরকারি ক্ষেত্র থেকে যাঁরা নির্বাচিত হয়েছেন, তাঁদের চুক্তি-ভিত্তিক নিয়োগ করা হয়েছে। রাজ্য সরকার, কেন্দ্রশাসিত অঞ্চলের প্রশাসন, রাষ্ট্রায়ত্ত সংস্থা, স্বশাসিত সংস্থা, বিশ্ববিদ্যালয়, স্বীকৃত গবেষণা প্রতিষ্ঠান থেকে যাঁরা নির্বাচিত হয়েছেন, তাঁরা তিন বছরের সময়কালে সংশ্লিষ্ট পদের দায়িত্ব সামলাবেন। এই পদ্ধতিতে ২০১৯ সালে ৭ জন এবং ২০২১ সালে ৩ জন যুগ্মসচিব পদে নিযুক্ত হয়েছেন। ২০২১ সালে ১৯ জন নির্দেশক পদে কাজের জন্য নির্বাচিত হয়েছেন। এরা বিভিন্ন মন্ত্রক ও দপ্তরে তাঁদের দায়িত্ব পালন করছেন। নির্বাচিতদের তালিকা দেখতে চাইলে এই লিঙ্কে ক্লিক করুন - https://pib.gov.in/PressReleasePage.aspx?PRID=1797133.
CG/CB/SB
(Visitor Counter : 103
অর্থমন্ত্রক
কেন্দ্রীয় অর্থমন্ত্রী বাণিজ্যিক ব্যাঙ্ক এবং এনবিএফসি-গুলির সঙ্গে ব্যাঙ্ক ঋণে কোভিড-১৯ সম্পর্কিত প্রভাবে পরিকাঠামো বাস্তবায়ন নিয়ে পর্যালোচনা বৈঠক করবেন
নতুন দিল্লি, ৩০ আগষ্ট, ২০২০
কেন্দ্রীয় অর্থ ও কর্পোরেট বিষয়ক মন্ত্রী শ্রীমতী নির্মলা সীতারমন আগামী ৩রা সেপ্টেম্বর  বাণিজ্য ব্যাঙ্ক এবং নন- ব্যাঙ্কিং আর্থিক সংস্থা গুলির শীর্ষ আধিকারিকদের সঙ্গে ব্যাঙ্ক ঋণে কোভিড-১৯ সম্পর্কিত প্রভাবে পরিকাঠামো বাস্তবায়ন নিয়ে পর্যালোচনা বৈঠক করবেন। বৈঠকে ব্যাঙ্কিং পরিকাঠামো থেকে ব্যবসা বাণিজ্য এবং গৃহঋণের সুযোগ সুবিধা প্রদানের বিষয়ে পর্যালোচনা করা হবে। ঋণ গ্রহণকারীদের শনাক্তকরণ এবং ঋণ সম্পর্কিত কোন সমস্যা থাকলে তার সমাধানের মতো বিষয়গুলি নিয়ে পর্যালোচনা করা হবে।
(CG/SS/SKD
প্রধানমন্ত্রীরদপ্তর
অভিনেতা বিবেকের প্রয়াণে প্রধানমন্ত্রীর শোকবার্তা
নতুনদিল্লি, ১৭ই এপ্রিল, ২০২১
প্রধানমন্ত্রী শ্রী নরেন্দ্র মোদী অভিনেতা বিবেকের অকাল প্রয়াণে শোক প্রকাশ করেছেন।
এক ট্যুইট বার্তায় শ্রী মোদী বলেছেন, “ বিখ্যাত অভিনেতা বিবেকের অকাল প্রয়াণে অনেকেই শোকাহত। তাঁর হাস্য কৌতুক এবং মজার মজার সংলাপ মানুষকে আনন্দ দিত। তাঁর চলচ্চিত্রর মধ্য দিয়ে এবং ব্যক্তিগত জীবনে তিনি পরিবেশ এবং সমাজের জন্য ভাবনা চিন্তা করতেন। তাঁর পরিবার পরিজন, বন্ধুবান্ধব এবং গুণমুগ্ধ ভক্তদের সমবেদনা জানাই। ওঁ শান্তি। “
CG/CB/
(
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত সর্বশেষ তথ্য
নতুন দিল্লি, ১ মে, ২০২২
দেশব্যাপী টিকাকরণ অভিযানের আওতায় এখনও পর্যন্ত ১৮৯ কোটি ১৭ লক্ষ টিকার ডোজ দেওয়া হয়েছে
দেশে সুস্পষ্টভাবে করোনায় আক্রান্তের সংখ্যা বর্তমানে ১৯ হাজার ৯২
সুস্পষ্টভাবে করোনায় আক্রান্তের হার ০.০৪ শতাংশ
জাতীয় স্তরে সুস্থতার হার বর্তমানে ৯৮.৭৪ শতাংশ
দেশে গত ২৪ ঘন্টায় সুস্থ হয়েছেন ২ হাজার ৮৭৬ জন; এরফলে, মোট সুস্থতার সংখ্যা বেড়ে ৪ কোটি ২৫ লক্ষ ৩৬ হাজার ২৫৩
দেশে গত ২৪ ঘন্টায় নতুন করে আক্রান্তের সংখ্যা ৩ হাজার ৩২৪
দৈনিক ভিত্তিতে আক্রান্তের হার ০.৭১ শতাংশ
সাপ্তাহিক ভিত্তিতে আক্রান্তের হার ০.৬৪ শতাংশ
এখনও পর্যন্ত মোট নমুনা পরীক্ষা হয়েছে ৮৩ কোটি ৭৯ লক্ষ; দেশে গত ২৪ ঘন্টায় নমুনা পরীক্ষার সংখ্যা ৪ লক্ষ ৭১ হাজার ৮৭
CG/BD/AS/
(Visitor Counter : 75